Vytautas Šapranauskas

Vytautas Šapranauskas (1958 m. balandžio 19 d. Vilniuje – 2013 m. balandžio 18 d. Vilniuje) – Lietuvos aktorius, televizijos laidų vedėjas, humoristas.

Pasak Teatro sąjungos pirmininko Ramučio Rimeikio, „vienas talentingiausių Lietuvos scenoje ir komiško, ir dramatiško plano“.Anapilin išėjo aktorius V.Šapranauskas

 Biografija 
1976–1980 m. baigė Lietuvos valstybinę konservatoriją (kurso vad. Algė Savickaitė ir Vitalijus Lanskojus).https://www.vle.lt/straipsnis/vytautas-sapranauskas/

1977–1990 m. dirbo rusų dramos teatre, jame suvaidino savo pirmajame spektaklyje. 1990–2005 m. vaidino Vilniaus mažajame teatre, 2008-2013 m. „Domino“ teatre.

Pasižymėjo neeiliniais improvizacijos sugebėjimais, aštriu liežuviu, puikiu humoro jausmu, mėgo juodą humorą. Su „Juodojo humoro klubu“ keliavo po Lietuvą.

Garsino ir animacinius filmus „Up“, „Garfildas“, „La troškinys“, „Zebriukas Dryžius“, „Ledynmetis 3“. Buvo vyriškų drabužių „Pierre Cardin“ veidu Lietuvoje.V. Šapranauskas tapo „Pierre Cardin“ veidu Lietuvoje 

Iš gyvenimo pasitraukė prieš pat savo 55-ąjį gimtadienį. Aktoriaus aplinkos žmonių teigimu, buvo bandęs nusižudyti ir anksčiau, paskutinį sykį – prieš kelias savaites iki mirties.Iš gyvenimo pasitraukė aktorius Vytautas Šapranauskas (bandė žudytis ir anksčiau) Aktorius prieš mirtį telefonu išsiuntė kelias trumpąsias žinutes apie tai, jog gyvenimo kelią jis jautėsi jau įveikęs.Išeidamas V. Šapranauskas rašė: „Atsisveikinu“ 

Interviu teigė, kad visuomet dėvįs kaukę ir niekuomet iki galo neatsiveriąs net artimiausiems žmonėms. Pasak Arūno Sakalausko, Šapranauskas buvo vienišas; kentėjo dėl savo populiarumo ir savo TV laidų kokybės: „talentingasis Vytautas Šapranauskas buvo „Ferrari“, tačiau televizijoje jam reikėjo važinėti vaikišku dviratuku ir vaidinti zuikį“.Arūnas Sakalauskas: Talentingasis Vytautas Šapranauskas buvo „Ferrari“, tačiau televizijoje jam reikėjo važinėti vaikišku dviratuku ir vaidinti zuikius

Buvo pašarvotas Vilniaus mažajame teatre. Palaidotas Menininkų kalnelyje (Antakalnio kapinės).

 Asmeninis gyvenimas 
Buvo vedęs du kartus, V. Šapranausko kurso draugė N. Kazlauskaitė: „Šalia visada būdavo jo draugas sarkazmas“, 2013-04-22  antroji žmona – Daiva Šapranauskienė, su kuria susilaukė sūnaus ir dukters. 2012 m. rugsėjį su ja išsiskyrėAktorius Vytautas Šapranauskas su žmona Daiva išsiskyrė taikiai, 2012-09-05

Sūnus Gytis Šapranauskas vadovavo klubui „Tas Pabas“, LNK seriale „Kriminalistai“ suvaidino jauną turčių,Gytis Šapranauskas seriale „Kriminalistai“ suvaidino jauną turčių debiutavo TV6 humoro laidoje „TV šeškas“, dirbo reklamos srityje, buvo padavėjas.Šapranauskai: mums patinka visos moterys Dukra Judrė Šefildo universitete (D. Britanija) studijavo archeologiją.Juoko širma slėpė jautrią aktoriaus V. Šapranausko sielą 

8 metus gyveno su Rimante Valiukaite.http://www.balsas.lt/naujiena/224091/vytautas-sapranauskas

Nuo 2008 m. draugavo ir ne vienerius metus gyveno kartuPrieš mirtį V. Šapranauskas išsiskyrė su I. Stasiulevičiūte?  su giminaite (Šapranausko senelės sesers proanūke)Vytautas Šapranauskas: „Esu buitinis alkoholikas“ pop grupės „ŠarkA“ nare Ieva Stasiulevičiūte (g. 1989 m.), buvusia grupės „YVA“ nare,Ieva Stasiulevičiūtė. Ar ji tikrai Šapro? Šapranausko asistente TV3 laidoje „Puikusis šou“.V. Šapranauskas su trisdešimčia metų jaunesne mylimąja iš Kanų grįžo ne geriausios nuotaikos

Laisvalaikiu mėgo žvejoti.

 Televizija 
1993–1998 m. Baltijos televizijos įgarsintojas. Paskutiniais gyvenimo metais buvo žinomas kaip populiarių TV laidų vedėjas televizijos kanalo TV3 laidose: „Šapro šou“, „Puikusis šou“ (kartu su Asta Baukute), „Šok su manimi“, „Chorų karai“, „Auksiniai svogūnai“, jo dukterinio kanalo TV6 laidoje „TV šeškas“ ir kt.

Dalyvavo TV talentų šou „Lietuvos talentai“, „X Faktorius“ laidose kaip žiuri narys.

 Teatras 

Rusų dramos teatras
 1977 m. „Skutarevskyje” (rež. V. Lanskojus)
 1981 m. „Grįžtamasis ryšys” (rež. V.Zacharovas)
 1981 m. „Arena” (rež. I.Nikolajevas)
 1982 m. „Slenkstis” (rež. S.Koromščikovas)
 1986 m. „Snieguolė ir septyni nykštukai” (rež. J.Popovas)
 1987 m. „Ekspromtas” (rež. A.Vilkinas)
 1988 m. „Meistras ir Margarita” (rež. R.Viktiukas)
 1989 m. „Kvietimas į ešafotą” (rež. G.Gladijus)

Vilniaus mažasis teatras (rež. Rimas Tuminas)
 1990 m. A.Čechovo „Vyšnių sodas”
 1990 m. V.Kukulo ir R.Tumino „Čia nebus mirties”
 1992 m. B.Brechto „Galilėjus”
 1994 m. G.Kanovičiaus „Nusišypsok mums, Viešpatie”
 1997 m. M.Lermontovo „Maskaradas”
 2001 m. N.Gogolio „Revizorius”
 2002 m. S.Becketto „Belaukiant Godo”
 2005 m. A.Čechovo „Trys seserys”

Domino teatras
 2008 m. „Vilnius–Dakaras” (rež. Kostas Smoriginas)
 2009 m. „Mano žmonos vyras” (rež. K.Smoriginas)
 2010 m. „Nuodėmių miestas” (O. Šapošnikovas)
 su K. Smoriginu ruošėsi statyti Sigito Parulskio pjesę „Purvas” (parašytą specialiai V. Šapranauskui).

 Filmografija 

 1981 – Medaus mėnuo Amerikoje, rež. Almantas Grikevičius, LKS
 1981 – Tomis Retereris. Amerikietiška tragedija, rež. Marijonas Giedrys, LKS
 1981 – Šokėjas. Lošimas be kozirių, rež. Algimantas Kundelis
 1981 – Aplombovas. Vestuvės, rež. Michailas Jevdokimovas, LTV
 1981 – Stiprus jausmas, rež. Michailas Jevdokimovas, LTV
 1984 – Svečias. Turtuolis, vargšas…, rež. Arūnas Žebriūnas
 1983 – Kristis Dadženas. Velnio mokinys, rež. Artiomas Inozemcevas, LTV
 1985 – Sofija Kovalevskaja, rež. Ajana Šachmalijeva, Lenfilm
 1986 – Chameleono žaidimai, rež. Arūnas Žebriūnas
 1987 – Vasilis. Tėvas, rež. Algimantas Galinis
 1994 – Guinevere, rež. Jud Taylor, Hearst Entertainment (JAV)
 1996 – Kvapas. Pagunda, rež. Bronius Talačka
 1996 – Duobkasiai, rež. Algis Matulionis
 1997 – Kelionė su „Camel“, rež. Algis Matulionis
 1998 – Albinas Stinkis. Aušros sūnūs, rež. Bronius Morkevičius, LKS
 2003 – Banditas Husaras. Lietuviškas tranzitas, rež. Evaldas Kubilius
 2004 – Užkalbėtojas. The Keeper of Time, rež. Robert Crombie, Harvest Entertainment (JAV)
 2006 – Siuvėjas Vaiskopfas. Vilniaus getas, rež. Audrius Juzėnas
 2006 – Sargas. Anastasija, rež. Maris Martinsons
 2008 – Advokatas Paulius. Moterys meluoja geriau, rež. Raimundas Banionis
 2009 – Tėvas. Lernavan, rež. Maratas Sargsyanas
 2010 – Prodiuseris. Zero 2, rež. Emilis Vėlyvis
 2012 – Valentinas. Valentinas vienas, rež. Donatas Ulvydas, Simonas Aškelavičius, Edita Kabaraitė
 2014 – Algis. Redirected, rež. Emilis Vėlyvis.Išeidamas V. Šapranauskas rašė: „Atsisveikinu“  Витаутас Шапранаускас (kino-teatr.ru inf.)

 Diskografija 
 2002 m. – Šapro Šou
 2010 m. – Šapro hitų karoliukai

 Įvertinimas 
 1997 m. „Kristoforo“ statulėlė (geriausias dramos aktorius) už Kunigaikščio Zvezdičiaus vaidmenį spektaklyje „Maskaradas“

 Šaltiniai 

Kategorija:Lietuvos aktoriai
Kategorija:Lietuvos humoristai
Kategorija:Lietuvos laidų vedėjai